
I.

Charakteristika

1. Záchranná zdravotná služba (ďalej len „zdravotná služba“) poskytuje neodkladnú zdravotnú starostlivosť osobe v stave, keď je bezprostredne ohrozený jej život alebo zdravie a osoba je odkázaná na poskytnutie pomoci.
2. Zdravotnú službu zabezpečuje operačné stredisko tiesňového volania zdravotnej služby (ďalej len „operačné stredisko zdravotnej služby“) a poskytovateľ zdravotnej starostlivosti na základe povolenia na prevádzkovanie ambulancie zdravotnej služby. Poskytovateľ zdravotnej služby je základnou záchrannou zložkou integrovaného záchranného systému. 
3. Operačné stredisko zdravotnej služby zriaďuje Ministerstvo zdravotníctva Slovenskej republiky ako rozpočtovú organizáciu v rámci zásahového obvodu koordinačného strediska integrovaného záchranného systému, ktoré sa riadi pokynmi koordinačného strediska integrovaného záchranného systému; jeho úlohou je okrem iného riadiť a koordinovať zdravotnú službu tak, aby bola zabezpečená jej plynulosť a nepretržitosť, zabezpečovať odbornú prípravu svojich zamestnancov, zabezpečovať zvukové záznamy príjmu tiesňového volania a realizáciu odozvy na tiesňové volanie. Záznamy príjmu tiesňového volania treba uchovávať desať rokov odo dňa ich vzniku. 

4. Poskytovateľ zdravotnej služby
a) zriaďuje v zásahovom obvode určenom v  povolení na prevádzkovanie ambulancie zdravotnej služby,

b) zriaďuje zásahové stredisko tak, aby bol zabezpečený výjazd ambulancie zdravotnej služby do jednej minúty od prijatia pokynu koordinačného strediska integrovaného záchranného systému alebo operačného strediska zdravotnej služby,

c) zriaďuje stanice zdravotnej služby v sídlach v súlade s osobitným predpisom,
) 
d) plní pokyny koordinačného strediska integrovaného záchranného systému  a operačného strediska zdravotnej služby, 
e) prepravuje bez zbytočného odkladu po vykonaní zásahu osobu, ak si to vyžaduje jej zdravotný stav, do najbližšej nemocnice, ktorá je schopná poskytnúť diagnostiku a liečbu nadväzujúcu na poskytnutú neodkladnú zdravotnú starostlivosť,

f) hlási bez zbytočného odkladu koordinačnému stredisku integrovaného záchranného systému alebo operačnému stredisku zdravotnej služby ukončenie zásahu.
5. Zásahové stredisko poskytovateľa zdravotnej služby  prijíma a realizuje pokyny koordinačného strediska integrovaného záchranného systému alebo operačného strediska zdravotnej služby na zásah a na zabezpečenie neodkladnej prepravy. 
6. Sídla staníc zdravotnej služby pre pozemnú zdravotnú službu, vodnú zdravotnú službu a pre leteckú zdravotnú službu a ich zásahové územia ustanovuje osobitný predpis.1) 
7. Podľa stupňa závažnosti, druhu ochorenia, neodkladnosti a ďalších kritérií  realizujú požiadavky na zásah tieto zásahové skupiny:

a) rýchla lekárska pomoc pozostávajúca najmenej z trojčlenného tímu v zložení: lekár, sestra a vodič-záchranár,

b) rýchla zdravotná pomoc pozostávajúca najmenej z dvojčlenného tímu: v zložení sestra a vodič-záchranár,

c) letecká záchranná zdravotná služba v zložení: pilot-mechanik vrtuľníka, lekár   a sestra.
8. Základným riadiacim operačným článkom zdravotnej služby je sústava zdravotných operačných stredísk, ktorá nepretržite zabezpečuje príjem celoštátneho tiesňového volania na čísla 155 a 112 a trvale udržuje spojenie s jednotlivými výjazdovými skupinami, spádovými zdravotníckymi zariadeniami a ďalšími zložkami integrovaného záchranného systému. 
II.

Úlohy a postup činnosti
1.  Pri odstraňovaní zdravotných následkov hromadného nešťastia sa lekár rýchlej lekárskej pomoci, ktorý sa dostaví na miesto hromadného nešťastia ako prvý, stáva vedúcim lekárom záchrannej akcie. Ak sa dostaví na miesto hromadného nešťastia lekár nadriadený vedúcemu lekárovi záchrannej akcie, prevezme riadenie záchrannej akcie.
2. Vedúci lekár záchrannej akcie, ktorý je takto označený v súlade s platnou konvenciou medicíny katastrof, zodpovedá za činnosť všetkých zdravotníckych síl a prostriedkov a spolupracuje s veliteľom zásahu hasičskej jednotky. 
3. 
Vedúci lekár záchrannej akcie zriaďuje tieto zdravotnícke priestory na mieste zásahu:

      a)  nástupný priestor,
b) parkovisko sanitných vozidiel a zásahových vozidiel,
c) priestor materiálno-technického zabezpečenia – tylový priestor,
d) miesto určené na prvotné ošetrenie postihnutých,
e) miesto triedenia postihnutých,
f) miesto pre umierajúce a mŕtve osoby,
g) priestor určený na nakladanie do transportných prostriedkov,
h) miesto určené na pristátie vrtuľníka.

4. Vedúci lekár záchrannej akcie zodpovedá za striedanie zdravotníckych síl a prostriedkov a za ich postupné uvoľňovanie pri ukončovaní zásahu. Vedúci lekár záchrannej akcie v prípade zriadenia riadiaceho štábu veliteľa zásahu sa podieľa na jeho činnosti, a to najmä pri určovaní požiadaviek na vonkajšiu zónu, taktiku nadsadenia, špecifické účinky škodlivých látok, bezpečnostné opatrenia a reguláciu dopravy.

III.
Pravidlá spolupráce medzi zdravotnou  
službou a Hasičským a záchranným zborom
1. Veliteľ zásahu sa dohodne s vedúcim lekárom záchrannej akcie na spôsobe vzájomnej spolupráce, prioritných úlohách na mieste zásahu, organizácii miesta zásahu a na vedúcich zodpovedných za jednotlivé organizačné úseky zriadené vedúcim lekárom záchrannej akcie.

2. Veliteľ zásahu rešpektuje požiadavky a potreby zdravotníckych síl a prostriedkov s prioritou záchrany života osôb.

3.
Veliteľ zásahu a vedúci lekár záchrannej akcie sa priebežne informujú o vykonávaných opatreniach vzťahujúcich sa najmä na priority cieľov spoločného zásahu, organizáciu zásahu a ochranu zdravia a života príslušníkov obidvoch zasahujúcich zložiek.[image: image1.png]

�)   Vyhláška Ministerstva zdravotníctva Slovenskej republiky č. 741/2004 Z. z., ktorou sa ustanovujú podrobnosti o záchrannej zdravotnej službe v znení vyhlášky Ministerstva zdravotníctva Slovenskej republiky č. 365/2006 Z. z.

